cyanic-selkie/wikianc huggingface dataset:
Károly Szittya
Károly Szittya (18. kesäkuuta 1918 Budapest – 9. elokuuta 1983 Szeged) oli unkarilainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului hopeaa saaneeseen ja Helsingissä kultaa voittaneeseen joukkueeseen.
Oulujoki
Kainuun itäosat, Kuhmo ja Sotkamo sekä Kajaanin kaupunki ovat Kuhmon reitin varrella, pohjoisemmat Suomussalmi, Hyrynsalmi, Ristijärvi ja Paltamo ovat Hyrynsalmen reitin varrella, Paltamon nykyinen kirkonkylä Kiehimä on reitin laskukohdassa Oulujärveen. Järven länsirannalla, Oulujoen niskassa, on Vaala. Kainuun kunnista ainoastaan Puolanka sijaitsee pääosin Kiiminkijoen vesistöalueella. Oulujoen varrella ovat Vaalan jälkeen alajuoksua kohti pohjoispohjalaiset kirkonkylät Utajärvi, Muhos ja jo lakkautettu Oulujoen kunta, ja joen laskukohdassa Perämereen on Oulun kaupunki.
Izjaslav
Izjaslav tai Zaslav  on historiallisesti merkittävä kaupunki Hmelnytskyin alueen pohjoisosissa Ukrainassa. Kaupunkiin johtaa rautatie.
Vuonna 2013 asukasluvuksi arvioitiin 17 172 asukasta. Kaupunki oli aiemmin noin 45 857 asukkaan Izjaslavin piirin keskus, mutta heinäkuun aluehallinnollisesta uudistuksesta 2020 lähtien osa suurempaa Šepetivkan piiriä.
Killer Aspect
Historia
Myöhemmin mukaan liittyivät laulaja Max Paananen ja kosketinsoittaja Jukka Backlund, joka kuitenkin jätti yhtyeen vuonna 2006 liittyäkseen Sunrise Avenuehun. Vuonna 2007 mukaan liittyi kitaristi Valeri Drobych, ja vielä saman vuoden joulukuussa kuultiin radiossa yhtyeen debyyttisingle TV, joka nousi pian YleX:n listaykköseksi. Seuraavana vuonna julkaistu single Bloodshot ylsi vuoden hittilistan viidenneksi, ja sitä seurasi yhtyeen debyyttialbumi How Does It Work, joka julkaistiin huhtikuussa 2008. Saman vuoden lopulla yhtyeen jättäneen Huhtalan paikalle basistiksi tuli Jaakko Pulkki.
Edvard Jokela
Vasemmistososialisti Jokela kuului eduskunnassa 1924–1926 Sosialistisen työväen ja pienviljelijöiden eduskuntaryhmään.
Jokelan Kuljetusliiton puheenjohtajakaudella käyty pitkä ja raskas satamalakko 1928–1929 päättyi keväällä 1929 työantajien antamaan palkankorotuslupaukseen. Lakon aikana Kuljetusliitto oli saanut taloudellista tukea muiden Pohjoismaiden, varsinkin Tanskan, kuljetusliitoilta mikä oli mahdollistanut työtaistelun jatkamisen. Pitkä lakko ja ammattiyhdistysliikkeen sisäiset kiistat kuluttivat tuberkuloosia sairastaneen Jokelan voimia niin että hän kuoli kesken puheenjohtajakautensa syyskuussa 1929.
Rämelehtimittari
Koko ja ulkonäkö
Rämelehtimittari muistuttaa ulkonäöltään suuresti monia sukulaislajejaan. Sekä etu- että takasiipien pohjaväri on vaalean ruskea ja ne ovat kauttaaltaan tummien suomujen täplittämät. Etusiiven kärki on terävä ja sen poikkiviirut erottuvat hieman taustaväriä tummemman ruskeina. Poikkiviirut kulkevat siiven poikki yhdensuuntaisina suorina, eivät muiden suvun lajien tapaan kaarevina, eivätkä kaarru tyveä kohti edes siiven etureunassa. Etusiivessä keskipilkku ei yleensä näy, mutta takasiivessä se erottuu selvästi. Siipiväli 20–22 mm.
Jumalten taistelu
Tuotanto
Jumalten taistelua tehtiin Buckinghamshiren Iver Heathissa sijaitsevilla Pinewood Studiosilla, Cornwallissa, Maltan Gozossa, Italian Salernossa ja Espanjan Málagassa 15 miljoonan dollarin budjetilla. Elokuvan tuotanto oli alkanut toukokuussa vuonna 1979.
Uudelleenfilmatisointi
Jumalten taistelu uudelleenfilmatisoitiin nimellä Titaanien taistelu, joka sai ensi-iltansa 2. huhtikuuta vuonna 2010. Elokuvan ohjasi Louis Leterrier ja sen pääosissa ovat Sam Worthington (Perseus), Alexa Davalos (Andromeda) ja Liam Neeson (Zeus).
Geo
Geo kertoo ihmisistä ja ilmiöistä eri puolilla maailmaa. Reportaasien aiheina ovat luonto, ympäristö, matkat, historia, tieteen ja teknologian saavutukset sekä kansat ja kulttuurit.
Geo-lehti panostaa laajojen artikkeleidensa asiasisällön lisäksi valokuviin. Lehti kootaan Suomessa, ja myös osa sen sisällöstä tehdään Suomessa.
Ricardo Rodríguez
Ricardo oli nuorten pyöräilyn mestari ja hän vaihtoi myöhemmin moottoripyöriin 14-vuotiaana. Hän voitti useita mestaruuksia ennen siirtymistään Saloon cars -sarjaan Fiat Topolinolla. Hän teki debyyttinsä Riversidessä vuonna 1957 voittaen kanssakilpailijansa. Seuraavana vuonna hän voitti luokkansa Porsche Spyderillä Nassaun Tourist Trophyssa. Ricardo kieltäytyi Le Mansin ajosta vuonna 1956, mutta kilpaili OSCAN 750-kuutioisissa vuonna 1959. Hän oli vuoden 1960 Le Mansin 24 tunnin ajossa toinen André Piletten kanssa 18-vuotiaana ollen historian nuorin palkinnoilla ollut Le Mans -kuljettaja.
Geo
Vuonna 2012 lehden levikki oli 20 039 ja sillä oli 81 000 lukijaa.
Kahvia ja tupakkaa
Jarmusch teki kohtauksista ensimmäisen Kumma tavata jo vuonna 1986 Saturday Night Livea varten. Sketsissä italialainen koomikko Roberto Benigni tapaa amerikkalaisen koomikon Steven Wrightin. Miehet keskustelevat kahvin ja tupakan parissa kahvista ja tupakasta. Kohtaus loppuu siihen kun Benigni lähtee Wrightin puolesta hammaslääkäriin.
Lyhyistä episodeista kuuluisin on Jossain Kaliforniassa. Se valmistui vuonna 1992 ja voitti parhaan lyhytelokuvan kultaisen palmun Cannesin elokuvajuhlilla vuonna 1993. Kohtauksessa muusikot Iggy Pop ja Tom Waits kohtaavat kahvilassa. Miehet keskustelevat väkinäisesti ja juhlistavat tupakoimattomuuttaan tupakoimalla.
Kohtauksista tuoreimmat Jarmusch on kuvannut vuosien varrella tätä kokonaisuutta varten. Kahvin ja tupakan ohella kohtauksissa on useita toistuvia ja episodeja yhteen sitovia elementtejä. Esimerkiksi serkukset ja teslamuuntaja, sekä tärkeimpänä ihmisten välisiä kohtaamisia ja kanssakäymistä leimaava kiusaantuneisuus ja hankaluus.
Elokuva sai Suomessa ensi-iltansa Rakkautta ja Anarkiaa -festivaaleilla vuonna 2004.
Itala
”Avalve”-moottorit
Avalve-järjestelmä mahdollisti moottoreiden suuremmat kierrosnopeudet ja paremman luotettavuuden aikana, jolloin lautasventtiilien tyypillisiin ominaisuuksiin kuului karstaantuminen ja pakoventtiilien palamisherkkyys. Koska pyörivällä venttiilillä hoidettiin sekä imu- että pakotahtia, oli sen lämmönpoisto järjestetty jäähdytysnesteen kierrolla.
Epic Movie
Juoni
Gnarniassa he saavat selville kuka hallitsee ankaralla tavalla Gnarniaa: katala White Bitch. Eräs nuorista, Edward, oli kuitenkin tehnyt liiton White Bithchin kanssa; hän oli luvannut Bitchille paljastavansa muiden olinpaikan. Samoihin aikoihin, kun Edward on vankina Bitchin luona, muut menevät kehittämään kykyjään hieman vanhaksi käyneen Harry Potterin ja kumppaneiden luokse, jotta voisivat päästä Gnarniaa oikein hallitsevan "Aslon" luokse.
Pekka Liukkonen
Hän pelasi yhteensä 448 pääsarjaottelua ja voitti viisi Suomen mestaruutta vuosina 1978–1981 ja 1989. Suomen lentopallomaajoukkuetta Liukkonen edusti 198 kertaa vuosina 1979–1989. Hän on maaotteluiden määrässä kaikkien aikojen tilastossa sijalla 11.
Paul Pietsch
Paul Pietsch (20. kesäkuuta 1911 – 31. toukokuuta 2012 ) oli saksalainen F1-kuljettaja. Hän osallistui kolmeen F1-osakilpailuun kausilla 1950–1952. Hän keskeytti kaikissa eikä saavuttanut pisteitä.
STT
STT:n suurin omistaja on Sanoma Media Finland (75,4 %). Yhtiön toimitusjohtajana on joulukuusta 2020 lähtien toiminut Kimmo Laaksonen. Käytännön journalistista työtä STT:llä johtaa vastaava päätoimittaja Minna Holopainen.
Etelä-Saimaa
Etelä-Saimaa (ES) on Etelä-Karjalan alueella seitsemän kertaa viikossa ilmestyvä sanomalehti. Lehden kotipaikkakunta on Lappeenranta, ja sitä julkaisee Keskisuomalainen-konserniin kuuluva Kaakon Viestintä.
Historia
Lappeenrantalaisen sanomalehden historia alkaa vuodesta 1885, kun Lappeenrannan Uutiset -lehti perustettiin. Se sai vuonna 1895 kilpailijan, Itä-Suomen Sanomat, mutta lehdet yhdistyivät jo vuonna 1899. Uusi Itä-Suomen Sanomat ryhtyi niin sanotun sortokauden jälkeen muodostetun laillisuuslinjaa ajaneen nuorsuomalaisen puolueen äänenkannattajaksi. Lehti joutui lakkautetuksi ensimmäisen maailmansodan aikana joulukuussa 1914. Itä-Suomen Sanomien tilalle perustettiin pian uusi lehti, Etelä-Saimaa, josta Suomen itsenäistyttyä tuli nuorsuomalaisten seuraajan, edistyspuolueen äänenkannattaja. Etelä-Saimaan näytenumero julkaistiin joulukuussa 1914, ja lehden ensimmäinen varsinainen numero ilmestyi 15. helmikuuta 1915.
Etelä-Saimaa tekee laajaa toimituksellista yhteistyötä samaan konserniin kuuluvien Kouvolan Sanomien ja Kymen Sanomien kanssa. Lehdillä oli vuosina 2009–2016 yhteinen vastaava päätoimittaja, Pekka Lakka, ja lehdillä on niihin kaikkiin sisältöjä tuottava yhteistoimitus, jossa työskentelee kymmenkunta toimittajaa. Vuodesta 1998 vuoden 2009 tammikuuhun saakka lehdet julkaisivat yhdessä Seepra-viikkoliitettä. Lakka siirtyi huhtikuussa 2016 Kaakon Viestinnän sisältöjohtajaksi ja Etelä-Saimaa, Kouvolan Sanomat ja Kymen Sanomat saivat samalla paikalliset vastaavat päätoimittajat. Etelä-Saimaan vastaavaksi päätoimittajaksi nimitettiin Eeva Sederholm, joka siirtyi keväällä 2022 A-lehtien sisältöpäälliköksi. Hänen jälkeensä väliaikaiseksi päätoimittajaksi tuli Pekka Lakka.
STT
Historiaa
STT:n johtajia ovat olleet muun muassa 1918–1926 Robert Lehtonen, hänen pitkäaikainen seuraajansa 1927–1960 Eero A. Berg ja Bergin seuraaja Kullervo Killinen. Kimmo Laaksosta ennen STT:n toimitusjohtaja oli Kimmo Pietinen. Pietistä ennen STT:tä johti päätoimittajan ja toimitusjohtajan kaksoisroolissa Mika Pettersson.
Toiminta
STT:n toimitus tuottaa ja välittää uutisia asiakasmedioille vuorokauden ympäri ja vuoden jokaisena päivänä. STT:n aineistoa julkaisevat tai hyödyntävät muun muassa Helsingin Sanomat, Ilta-Sanomat, useat maakuntalehdet ja MTV. Yleisradio luopui STT:n tekstiuutispalveluista vuonna 2006, mutta palasi uutispalveluasiakkaaksi huhtikuussa 2017.
Osa STT:tä on vuonna 2004 perustettu STT Viestintäpalvelut, joka tarjoaa strategiseen mediaviestintään ja viestinnän ennakointiin liittyviä palveluita yrityksille ja yhteisöille.
Leena Mäkijärvi
Leena Mäkijärvi (s. 1959) on suomalainen kirjailija ja kouluttaja. Hän toimii myös kustantajana ja päätoimittajana. Mäkijärvi on kirjoittanut tietokirjoja sekä aikuisten ja lastenkirjoja. Hän asuu Helsingissä.
Miguel Oliveira
125 cc/Moto3 (2011–2015)
Kaudeksi 2015 hän siirtyi sarjan parhaimmistoon kuuluneeseen Red Bull KTM Ajo -talliin, ja Italian GP:ssä hänestä tuli kaikkien aikojen ensimmäinen portugalilainen osakilpailuvoittaja. MM-sarjassa hän sijoittui lopulta toiseksi, kuusi pistettä mestaruuden vieneen Danny Kentin perässä.
Nertšinskin rauha
Historia
Saatuaan Albazinissa voiton vuonna 1685 mantšut lähettivät tsaarille latinaksi kirjoitetun kirjeen, jossa ehdotettiin rauhaa ja pyydettiin, että venäläiset merirosvot poistuisivat Amurilta. Venäjän hallitus, joka oli tietoinen siitä, ettei Venäjä pystyisi puolustamaan Amuria ja oli enemmän huolissaan siitä, mitä lännessä tapahtui, lähetti Fjodor Golovinin itään täysi­valtaisena lähettiläänä. Golovin lähti Moskovasta tammikuussa 1686 mukanaan 50 streltsiä ja saapui Selenginskiin lähelle Baikaljärveä lokakuussa 1687, mistä eteenpäin hän lähetti kuriireja edellään. Sovittiin, että tapaaminen olisi Selenginskissä vuonna 1688. Siihen aikaan länsimongolialaiset Galdan Boshugtu -kaanin johtamat oiraatit hyökkäsivät itä­mongoleja vastaan Selenginskin ja Pekingin välisellä alueella, ja neuvotteluja oli lykättävä. Välttyäkseen taistelulta Golovin siirtyi itään Nertšinskiin, jossa neuvottelut sovittiin pidettäviksi. Mantšut, joilla oli ainakin 3000, mahdollisesti jopa 15 000 Songgotun johtamaa sotilasta, lähtivät Pekingistä kesä­kuussa 1689 ja saapuivat Nertšinskiin heinä­kuussa. Neuvotteluja käytiin elokuun 22. päivästä syyskuun 6. päivään.
Mantšut halusivat karkottaa venäläiset Amurin alueelta. Heille Amur oli tärkeä, sillä se oli mantšujen alkuperäisen kotimaan pohjois­raja. Argunin länsi­puolisista alueista heidän ei tarvinnut välittää, sillä niitä hallitsivat oiraatit. Kiinan tuolloinen, mantšulaiseen Qing-dynastiaan kuulunut keisari Kangxi halusi myös päästä sovintoon Venäjän kanssa saadakseen vapaat kädet selvittää välinsä zungarien, Keski-Aasian mongolien kanssa. Mantšut halusivat myös tehdä rajan selväksi voidakseen estää paimento­laisia ja lain­suojattomia luvattomasti ylittämästä rajaa.
Rauhansopimuksen sisältö
(Tämä Patrick Marchin mukainen yhteenveto poikkeaa Wikisourcessa olevasta mantšun­kielisestä tekstistä. March on ilmeisesti tehnyt yhteenvedon latinalaisen tai venäläisen tekstin perusteella.)
Pilot
Pilot oli skotlantilainen poprockyhtye, jonka perustivat vuonna 1973 entiset Bay City Rollersin jäsenet David Paton ja Bill Lyall. Muut jäsenet olivat Stuart Tosh ja Ian Bairnson. Vuonna 1974 ilmestyi single "Magic", josta tuli Pilotin ensimmäinen menestyskappale. Seuraavaksi ilmestyi single "January", josta jo tulikin listaykkönen tammikuussa 1975. Pilotin muut menestyskappaleet olivat: "Call Me Round" ja "Just A Smile". Vuonna 1977 oli Pilotissa enää jäljellä Paton ja Bairnson, jotka pianisti Steve Swindellsin ja rumpali Henry Spinettin kanssa tekivät albumin Two's A Crowd. Vuoden 1978 tienoilla Patonista ja Bairnsonista tuli Alan Parsons Project -yhtyeen jäseniä ja Tosh liittyi 10cc-yhtyeeseen. Bill Lyall kuoli aidsiin vuonna 1989.
Trajanuksen pylväs
Piirtokirjoitus
IMP·CAESARI·DIVI·NERVAE·F·NERVAE
Zoltán Hetényi
Seuraura
Hetényi pelasi aina vuoteen 2011 saakka kotimaassaan Alba Volán Székesfehérvárin riveissä. Kaudesta 2007–2008 joukkue pelasi Itävallan Erste Bank Eishockey Ligassa. Hetényi valittiin vuonna 2004 Unkarin MOL ligan parhaaksi tulokkaaksi. Hän voitti Unkarin mestaruuden vuosina 2005, 2007, 2009 ja 2010. Lisäksi Hetényi valittiin kevään 2008 pudotuspelien parhaaksi maalivahdiksi.
Maajoukkueura
Hetényi edusti Unkaria myös alle 20-vuotiaiden MM-kilpailujen I-divisioonassa vuosina 2006 ja 2007 sekä II-divisioonassa vuonna 2005, jolloin hän torjui B-lohkon kultaa. Unkarin alle 18-vuotiaiden MM-joukkuetta Hetényi edusti I-divisioonassa vuonna 2006 ja II-divisioonassa vuonna 2004.
Radioactive (Imagine Dragonsin kappale)
Radioactive on yhdysvaltalaisen Imagine Dragons -yhtyeen 29. lokakuuta 2012 julkaistu single heidän ensimmäiseltä albumiltaan Night Visions. Radioactiven B-puolella on kappale It’s Time. Tyylilajiltaan Radioactive on elektronista rockia, vaihtoehtorockia ja dubstepiä.
Radioactiven musiikkivideolla oli toukokuussa 2018 yli 880 miljoonaa näyttökertaa YouTubessa.
Hameln
Hameln on keskisuuri kaupunki Ala-Saksin osavaltiossa, luoteisessa Saksassa. Se sijaitsee lounaiseen Hannoverista ja toimii Hameln-Pyrmontin piirikunnan pääkaupunkina. Noin 59 000 asukkaan kaupunki tunnetaan ennen kaikkea sinne 1200-luvulla sijoittuvasta saksalaisesta kansansadusta Hamelnin pillipiipari.
Vuorisaarna
Vuorisaarna on Raamatun kuvaama Jeesuksen tunnetuin saarna. Se on kirjattu Matteuksen evankeliumin lukuihin 5.–7. ja lyhyemmässä muodossa Luukkaan evankeliumiin 6. lukuun. Jotkut tutkijat ovat ajatelleet, että saarna on mahdollisesti pidetty Genesaretinjärven pohjoispuolella sijaitsevalla vuorella, lähellä Kapernaumia. Jotkut tutkijat puolestaan ajattelevat, ettei saarnaa ole koskaan pidetty sellaisenaan kokonaisena, vaan että Matteuksen kirjoittaja on myöhemmin koonnut sen Jeesuksen opetuksista ja saarnoista, mihin Luukkaan kirjoittajan versio samasta saarnasta viittaisi.
One-Two-Go Airlines
Kohteet
One-Two-Go lentää pääasiassa Thaimaan sisäisiä lentoja, mutta sillä on reittilentoja myös Hongkongiin.
Disintegration
Levystä on äskettäin julkaistu kolmen CD:n 20-vuotisjuhlaversio.
Kappaleet
(*) Vain kasetti- ja CD-versioissa.
Ilta-Sanomat
Ilta-Sanomat (IS) on Sanoma-konserniin kuuluvan Sanoma Media Finlandin kustantama iltapäivälehti. Ilta-Sanomat on lukijamäärältään Suomen suurin digitaalinen media.
Historia
Sadeoja jätti kustantajan ja vastaavan päätoimittajan tehtävät jäätyään eläkkeelle 38 vuoden jälkeen marraskuussa 2019. Hänen tilalleen nimitettiin Johanna Lahti.
Suomen Jalkapallomuseo
Suomen Jalkapallomuseo on suomalaiseen jalkapalloiluun keskittynyt erikoismuseo, joka sijaitsee Valkeakoskella Myllysaaren museon kolmannessa kerroksessa.
Adrenokromi
Skitsofreniahypoteesi
1950-luvun tienoilla tehdyt tutkimukset ovat osoittaneet että adrenokromi metaboloituu yhdeksi kahdesta muusta aineesta, dihydroksi-indoliksi tai adrenolutiiniksi. Dihydroksi-indoli saattaa tasapainottaa adrenaliinin aiheuttamia ahdistus- ja masennusvaikutuksia vähentäen jännitystä ja ärtyneisyyttä. Adrenokromin puutteellinen prosessointi johtaa kuitenkin siihen, että tuotteena syntyy myrkyllinen, adrenokromin kanssa yhdistyvä adrenolutiini. Abram Hoffer sekä Humphry Osmond esittivät hypoteesin, jonka mukaan adrenokromi-adrenolutiini-yhdistelmä johtaa aivojen normaalien kemiallisten prosessien häiriintymiseen. Tämä prosessien häiriintyminen olisi heidän hypoteesinsa mukaan vastuussa skitsofrenian ja joidenkin muiden mielenterveyden häiriöiden oireistosta "Adrenokromihypoteesi" -kirjoituksessaan he arvioivat, että suuriannoshoito niasiinilla ja C-vitamiinilla voisi parantaa osan skitsofreniaoireistoista vähentämällä aivojen adrenokromia.
Alternative Songs
Alternative Songs (aikaisemmin Modern Rock Tracks, Modern Rock ja Hot Modern Rock Tracks) on yhdysvaltalaisen Billboard-musiikkilehden julkaisema musiikin suosiota mittaava lista. Lista mittaa 40 soitetuinta kappaletta Modern Rock -tyyppisiltä radiokanavilta, joista suurin osa soittaa alternative rockia.
20. kesäkuuta 2009 alkaen listaa on julkaistu nimellä Alternative Songs, kun Billboard yhdistyi Radio & Recordsin kanssa, jolla oli lähes samantyylinen lista.
Charles-Line Scaron
Scaron sivusi kesäkuussa 1982 Lausannessa Marie-Christine Deboursen nimissä ollutta korkeushypyn Ranskan ennätystä 188 cm ja paransi sitä samassa kilpailussa tulokseen 190 cm. Se jäi hänen uransa parhaaksi tulokseksi. Ennätyksen hän menetti kesäkuussa 1983 Maryse Éwanjé-Épéelle. Seuratasolla hän edusti Club Franciscainia.
3,4-dinitrotolueeni
Ominaisuudet
Huoneenlämpötilassa 3,4-dinitrotolueeni on keltaista kiteistä ainetta. Yhdiste on käytännöllisesti katsoen veteen liukenematonta, mutta liukenee hiilidisulfidiin sekä useisiin orgaanisiin liuottimiin etanoliin, dietyylieetteriin, etyleenidiamiiniin ja hieman kloroformiin. Yhdiste ärsyttää ihoa ja hengitysteitä. 3,4-Dinitrotolueenille altistumisesta voi seurata huonovointisuutta, päänsärkyä, tajuttomuus ja methemoglobiinin pitoisuuden kasvun aiheuttama ihon sinertyminen.
Jari Gröhn
Jari Gröhn (s. 8. syyskuuta 1984 Rovaniemi) on suomalainen jalkapalloilija, joka edustaa Kolmosessa pelaavaa Rollon Poikia. Hän on pelipaikaltaan keskuspuolustaja.
Highlander 2 – Paluu
Highlander 2 – Paluu (engl. Highlander II: The Quickening) on vuonna 1991 julkaistu fantasia-/scifi-toimintaelokuva ja jatko-osa elokuvalle Highlander – kuolematon. Elokuvan pääosia esittävät Christopher Lambert, Sean Connery, Virginia Madsen, Michael Ironside, Allan Rich, John C. McGinley, Philip Brock ja Jimmy Murray. Elokuvan on ohjannut Russell Mulcahy.
Länsi-Uudenmaan Osuusteurastamo
Länsi-Uudenmaan Osuusteurastamo (LUO) syntyi Lohjan Osuusteurastamon (per. 1921) ja Västra Nylands Andelsslakterin (per. 1921) yhdistyessä vuonna 1923. LUO:n teurastamo ja makkaratehdas sijaitsivat osuuskunnan pääpaikassa Lohjalla ja pienempi teurastamo vahvan ruotsinkielisen konttoripiirin yhteydessä Karjaalla. Teurastamon rinnalla toimi maidonmyyntiosuuskunta nimeltä Tuotekunta. Länsi-Uudenmaan Osuusteurastamo sulautui Lounais-Suomen Osuusteurastamoon vuoden 1964 alussa. Sillä oli tuolloin 2 241 tuottajajäsentä. Työntekijöitä oli 161 (v. 1961).
Sanfordinmaki
Koko ja ulkonäkö
Sanfordinmaki on keskikokoinen makilaji. Sen pään ja ruumiin yhteispituus on 38–40 senttiä ja hännän pituus on 50–55 senttiä. Paino on 1,8–2,5 kiloa. Sanfordinmakin molemmat sukupuolet ovat väritykseltään tummanruskeita, ja niiden vatsapuoli on muuta ruumista vaaleampi ja hännänpää tummempi. Naaraat ovat värisävyltään enemmän punaruskeita ja koiraat enemmän harmaanruskeita. Näkyvimmät erot sukupuolten välillä ovat kuitenkin koiraan kermanharmaa parta ja silmiinpistävät korvatupsut, jotka molemmat puuttuvat naaraalta. Lisäksi koiraan kuono ja nenänvarsi ovat mustat, kun taas naaraalla naama ja koko pää on kokonaan harmaa. Sanfordinmakinaaraita on usein vaikea erottaa valko-otsamakinaaraista. Molemmilla sukupuolilla on isot perärauhaset. Häntä on pitkä ja tuuhea.
Suomen Filmiteollisuus (SF)
Yhtiönimi Suomen Filmiteollisuus Oy siirtyi vuonna 2005 ohjaaja Markku Pölösen ja hänen vaimonsa Satu Sadinkankaan omistukseen. He ostivat oikeudet SF-nimeen elokuvaohjaaja Jari Niemiseltä. He omistavat myös Kontiolahdella, Pohjois-Karjalassa toimivan Selkie Filmi Oy:n, ja Markku Pölönen omistaa tuottaja Kari Saran kanssa Fennada Filmi Oy:n, joka tuottaa Pölösen pitkiä teatterielokuvia.
HMS Prince Consort (1862)
HMS Prince Consort oli Britannian kuninkaallisen laivaston vuonna 1862 vesillelaskettu puurunkoinen Prince Consort -luokan panssarifregatti.
130 päivää
130 päivää: Sauli Niinistön presidentinvaalikampanjan tarina on Juha-Pekka Tikan kirjoittama kirja. Se kertoo Suomen presidentinvaaleista 2011–2012 ja Sauli Niinistön kampanjasta. Teos ilmestyi 2012, ja sen kustantaja on Kansalliskustannus.
Lukeva rabbiini
Albert Edelfelt aloitti vuonna 1899 grafiikan tekemisen ja teki kolmen seuraavan vuoden aikana yli seitsemänkymmentä grafiikan työtä. Hän oli jo talvella 1890 Zornin kehotuksesta ollut seuraamassa Zornin viivasyövytystöiden tekemistä, mutta ei itse heti innostunut asiasta. Kuitenkin grafiikan töitä alkoi olla yhä enemmän esillä Pariisin näyttelyissä 1890-luvulla ja Edelfeltin omiin hankintoihinkin niitä alkoi ilmaantua. Vasta vuonna 1899 hän oli kypsä niiden tekemiseen. Hänen ensimmäinen grafiikan työnsä oli Maie von Heiroth.
BV Veendam
Historia
Ammattilaisjoukkueena BV Veendam on pelannut suurimman osan ajastaan (42 kautta) Jupiler Leaguessa eli Eerste Divisiessä. Seura on pelannut kuusi kautta kakkosdivisioonassa. Eredivisiessä BV Veendam on pelannut yhteensä kolme kautta.
Kaudella 2009–10 BV Veendam kärsi talousongelmista ja seura haettiin konkurssiin 28. huhtikuuta 2010 ylivelkaantumisen vuoksi.
Kehäkukat
Kehäkukat (Calendula) on kasvisuku asterikasvien heimossa. Siihen kuuluu 12 lajia, joita esiintyy alkuperäisenä Euroopassa, Pohjois-Afrikassa ja Makaronesiassa sekä Välimeren alueelta Lounais-Aasiaan, Iraniin ja Pakistaniin.
Ponderosapöllönen
Koko ja ulkonäkö
Ulkonäöltään ponderosapöllönen muistuttaa lännenkirkupöllöstä, mutta painaa vain neljänneksen siitä, ja sen korvatupsut ovat pienet, tuskin näkyvät. Sen silmät ovat tummat, ja sillä on erilainen ääni kuin lännenkirkupöllöllä. Se ääntelee sarjalla melko matalia yksi- tai kaksitavuisia huhuiluja.
Pesintä
Ponderosapöllönen tekee pesän puunkoloihin, ja se munii 2–4 munaa, joita se hautoo 26 päivää. Poikaset alkavat saalistaa itsenäisesti noin 25–32 päivän ikäisinä. Ne eivät pesi muualla kuin puunkoloissa. Naaraat yleensä valitsevat kolon, joka on ollut aiemmin tikan pesä. Pesä on paljas, eikä siinä ole mitään pehmustetta. Se muodostaa lisääntyviä pareja pesivien ryhmien välisille tyhjille alueille. Ne pesivät yleensä kerran vuodessa. Muiden petolintujen tavoin ne elävät pitkään ja pesintä onnistuu hyvin. Pesimäaikaan urokset hankkivat naaraalle ravintoa.
Theatrum Chemicum Britannicum
thumb|200px|Theatrum Chemicum Britannicumin kansi. Theatrum Chemicum Britannicum on brittiläisen alkemistin Elias Ashmolen vuonna 1652 julkaisema alkemistinen teos. Teoksessa tiivistetään sen hetkinen alkemistinen tieto. Teoksessa on noin 500 englanniksi kirjoitettua sivua.
Luettelo Raahen julkisista taideteoksista ja muistomerkeistä
Julkiset taideteokset, muistomerkit ja muistolaatat
Raahen Pattijoella on myös Matti Lepistön veistospuisto.
Wankelmoottori
Historia
Saksalainen Felix Wankel sai idean kiertomäntämoottorista vuonna 1924 ja sai ensimmäisen patentin kiertomäntämoottorille vuonna 1929. Ensimmäinen toimiva prototyyppi valmistui vuonna 1957 ja sarjatuotantoon sopiva malli vuonna 1958. Ensimmäisenä se otettiin käyttöön NSU Wankel Spider -automallissa vuonna 1963.
Kythera
Kytheran talous perustuu enimmäkseen maanviljelyyn, karjanhoitoon ja kalastukseen. Saaren matkailu on vähäistä lukuun ottamatta heinä- ja elokuuta.
Varhainen uusi aika
Osmaniamiraali ja kaappari Hayreddin Barbarossa joukkoineen saapui vuonna 1537 Kytheralle ja tuhosi ja ryösti Palaióchoran. Lisäksi Barbarossan joukot surmasivat siviiliväestöä sekä ottivat saarelaisia vangeiksi ja myivät heidät orjiksi. Saarelle saapui 1600-luvulla väkeä Kreetalta ja Peloponnesokselta, sillä osmanien valtakunta oli valloittanut nuo alueet. Napoleon I lakkautti Venetsian tasavallan vuonna 1797, ja Campo Formion rauhassa Kythera yhdessä muiden Jooniansaarten kanssa päätyi Ranskan vallan alle. Venetsian vallan viimeisinä vuosina saaren väkiluku oli noin 7 500. Tähän aikaan kytheralaisia alkoi myös muuttaa Vähän-Aasian Smyrnaan. Osmanien ja venäläisten yhdistyneet joukot miehittivät Kytheran yhdessä muiden Jooniansaarten kanssa vuosien 1798 ja 1799 välisenä aikana. Kytheran pieni ranskalaisvaruskunta antautui Venäjän laivastolle. Vuonna 1800 perustettiin Seitsemän saaren tasavalta, joka oli puoli-itsenäinen Venäjän ja osmanien valtakunnan alaisuudessa.
Bernhard Kristfrid Sarlin
Sarlinin vanhemmat olivat kanttori Henrik Sarlin ja Lovisa Schöneman. Hänet vihittiin papiksi 1850. Vuonna 1860 hän tuli Tuusniemen pitäjänapulaiseksi ja 1871 seurakunnan ensimmäiseksi kirkkoherraksi, 1875 hänestä tuli Valkealan ja 1891 Mikkelin kirkkoherra. Jo kouluaikana Kuopiossa Sarlin kiinnostui opettajansa Julius Immanuel Berghin ansiosta pyhäkoulutyöstä. Tuusniemellä hän piti pyhäkoulunopettajien valmistuskokouksia, joiden pohjalta hän julkaisi 1875 teoksen Kateketiki: s.o. kristillisiä opetus- ja kasvatusohjeita lasten opettajille kansa- ja pyhäkouluissa sekä kodissa : valistuneimpain kateketain mukaan, joka oli lajissaan ensimmäinen suomeksi laadittu. Sarlin oli Suomen Pyhäkouluyhdistyksen perustajajäseniä 1888 ja toimi kirkolliskokousedustajana vuosina 1886 ja 1893, samoin kuin virsikirja- ja katekismustoimikuntien jäsenenä. Hän suomensi mukaellen joitakin ruotsalaisen pietististis-evankelisen suunnan edustajan Carl Olof Roseniuksen teoksia, kuten Elämän leipää hengellisesti nälkäisille eli raamatullisia tutkistelemuksia kaikille vuoden päiville, koottuja tekijän kirjoituksista (1887).
Kythera
Kreikan vapaussodasta nykyaikaan
Suuri maanjäristys vuonna 1903 tuhosi rakennuksia ympäri saarta, ja esimerkiksi saaren keskiosassa sijaitseva Mitátan kylä tuhoutui. Hallinnollisesti Kythera kuului aluksi Argolidokorinthían prefektuuriin ja sitten Lakoniaan. Tämän jälkeen Kythera muodosti yhdessä läheisen Antikytheran saaren kanssa oman hallinnollisen alueensa. Sittemmin Kythera liitettiin osaksi Attikaa, ja se on yhä osa tätä periferiaa. Saarelta lähti 1900-luvun alussa paljon ihmisiä siirtolaisiksi Yhdysvaltoihin ja Australiaan.
Ikaalisten Nouseva-Voima
Seura on tunnettu myös kilpailun järjestäjänä. Vuonna 1998 Nouski järjesti yhdessä suunnistusseura Kyrös-Rastin kanssa Fin5-suunnistusviikon ja vuonna 2004 Kankaanpään Suunnistajien kanssa Jukolan viestin. Lisäksi seura järjesti vuosina 2008 sekä 2016 Suomen Suunnistusliiton nuorison lajitapahtuman Leimaus-leirin Ikaalisten Kylpylän toimiessa tapahtumakeskuksena.
Imre Nagy (nykyaikainen viisiottelija)
Nagy kilpaili kesäolympialaisissa Roomassa 1960 ja Tokiossa 1964. Roomassa hän sai yksilökilpailussa hopeaa ja voitti joukkuekilpailussa kultaa. Tokiossa hän sijoittui yksilökilpailussa seitsemänneksi ja sai joukkuekilpailussa pronssia.
Kythera
Liikenne
Kytheran kunta ylläpitää saaren linja-autoverkostoa. Linja-autot kulkevat suurimpien keskusten, lentoaseman ja Diakóftin sataman välillä. Saarella on myös takseja sekä autojen ja mopedien vuokraajia.
Väestö
thumb|250px|Viinitila [[Pitsiniánikan kylässä saaren lounaisosassa.]] Enimmillään saarella on ollut 13 000–15 000 asukasta. Vuoden 2001 väestönlaskennassa Kytheran saarella oli 3 354 asukasta. Vuonna 2010 saaren väkiluku oli 3 334. Vuoden 2011 väestönlaskennassa Kytheran saaren väkiluku oli 3 973.
Juhlat
Edellisenä sunnuntaina ennen suurta paastoa järjestetään Livádin kylässä karnevaaliparaati. Elokuussa Frátsian kylässä järjestetään maatalousnäyttely. Mitátan kylässä puolestaan pidetään elokuun ensimmäisenä viikonloppuna viinifestivaali, jossa viininjuonnin lisäksi tanssitaan ja soitetaan perinteistä musiikkia. Lisäksi Kytheran kunta järjestää kesäisin erilaisia kulttuuritapahtumia, kuten teatteriesityksiä, taidenäyttelyitä sekä konsertteja, joissa esiintyy kreikkalaisia ja ulkomaisia artisteja. Kytheran nuorisoliitto järjestää Porphyris-festivaalia, johon kuuluu musiikkia, tanssia sekä taide- ja valokuvanäyttelyitä.
Pumapard
Ensimmäiset tunnetut pumapardit syntyivät 1890–1900-lukujen vaihteessa hampurilaisessa eläintarhassa. Tuohon aikaan eläintarhat yrittivät tarkoituksellisesti tuottaa risteymiä, koska eksoottisilla eläimillä oli suuri kysyntä. Luonnossa lajien risteytyminen on erittäin epätodennäköistä, koska niiden elinalueet poikkeavat toisistaan.
Mall of America
Mall of America (tunnetaan myös nimillä MOA tai the Megamall) on Bloomingtonin kaupungissa Yhdysvaltain Minnesotassa sijaitseva kauppakeskus. Se sijaitsee Interstate 494:n ja Minnesota State Highway 77:n liittymän kaakkoispuolella ja Minnesotanjoen pohjoispuolella. Kauppakeskus avattiin vuonna 1992 ja siellä käy vuosittain noin 40 miljoonaa kävijää. Liikkeitä kauppakeskuksessa on yli 520. Kauppakeskuksen omistaa Triple Five Group, joka omistaa myös esimerkiksi West Edmonton Mallin kauppakeskuksen.
Suunnittelu
Mall of American kokonaispinta-ala on 4 870 000 neliöjalkaa (452 000 m²), eli sen sisälle mahtuisi jopa seitsemän Yankee Stadiumia. . Kauppakeskus on lähes symmetrinen karkean suorakulmaisella lattialla. Kauppakeskuksessa on yhteensä yli 520 myymälää neljässä kerroksessa. Tavaratalot sijaitsevat kauppakeskuksen kulmapäädyissä. Kauppakeskus on jaettu neljään eri osaan, joissa on omat koristeelliset tyylinsä.
Kajaanin Honka
Kajaanin Honka on kajaanilainen koripalloseura. Sen miesten edustusjoukkue pelasi kaudella 2014–2015 Kainuu Open -kuntosarjaa voittaen sen. III-divisioonaa ei pohjoisella alueella pelattu kyseisellä kaudella. Vuonna 1981 perustettu seura pelaa otteluitaan muun muassa Kajaanihallissa.
Donna (yhtye)
Donna oli Virroilta kotoisin ollut suomalainen rock-yhtye, jonka alkumuotona voidaan pitää mm. Taste ja Groundhogs-tyylistä musiikkia soittanutta heavytrioa, jonka muodostivat kitaristi Petteri Salminen, basisti Lasse Raja ja rumpali Paavo Kaihola. Myöhemmin mukaan liittyi kitaristi Jari Yliaho ja Salmisen lähdettyä opiskelemaan ja soittamaan Juicen yhtyeeseen hänen tilalleen tuli kitaristiksi Tapio Manninen. Syksyllä 1976 Rajan lähdettyä armeijaan tuuraajaksi otettiin Halipat Sui-yhtyeestä Vesa Reijonen. 1979 Yliaho siirtyi Juice Leskisen palvelukseen ja vuonna 1980 pianistina jonkin aikaa vuonna 1979 yhtyeessä soittanut Ila Loueranta siirtyi niin ikään Juice Leskisen Slam-kokoonpanoon. Kaihola soitti Donnassa vuoteen 1979, kunnes yhtye hajosi.
Space Quest V
Pelin kehitystyö
Peli on Space Quest -sarjan ensimmäinen, jossa suunnittelijoina ei ollut ”Two Guys from Andromeda” -kaksikko – heistä oli mukana vain Mark Crowe. Pelin kehittäjänä ei ollut aikaisempien pelien tapaan Sierra On-Line vaan tytäryhtiö Dynamix, johon Mark Crowe siirtyi Space Quest IV:n julkaisun jälkeen.
Thorsten Fink
Ura valmentajana
Tammikuussa 2022 Fink palasi valmennustehtäviin latvialaisen Riga FC:n päävalmentajana. Hän jätti tehtävänsä jo toukokuussa 2022 ja siirtyi Al Nasrin päävalmentajaksi. Hän jätti joukkueen marraskuussa 2022.
Rusonätä
Levinneisyys
Rusonätä on levinnyt laajalle alueelle pohjoisen pallonpuoliskon arktisille alueille. Levinneisyysalue ulottuu Norjan, Ruotsin ja Suomen tuntureilta itään läpi Venäjän arktisten alueiden ja edelleen Pohjois-Amerikan pohjoisosiin sekä Kalliovuorille. Lajia tavataan myös Grönlannissa, Islannissa ja Huippuvuorille. Suomessa rusonätää tavataan ainoastaan Enontekiöltä Kilpisjärven suurtuntureilta. Lajia tavataan muun muassa Saana-tunturilta.
Latvian venäläiset
Nykypäivä
Maan virallinen kieli on latvia ja vain liivin kielellä on virallisen vähemmistökielen asema. Suuri osa Latvian venäläisistä, erityisesti nuorempi sukupolvi, osaa latvian kieltä. Venäläiset ovat Latvian vähemmistökansallisuuksista suurin ja venäjä on suurin vähemmistökieli. Noin 26% maan kaikista oppilaista käy koulua venäjä pääkielenään. Venäjän kielen opetusta antavia kouluja on 250 ja niitä on melkein kaikissa suurissa kaupungeissa. Useat televisio- ja radiokanavat lähettävät ohjelmaa venäjäksi. Venäläinen vähemmistö on syyttänyt toistuvasti Latviaa oikeuksiensa loukkaamisesta. Latviassa järjestettiin 18. helmikuuta 2012 kansanäänestys venäjän kielen virallistamisesta. Äänestysaktiivisuus nousi yli 70 prosentin, ja virallistamista kannatti noin 25 prosenttia äänestäneistä.
Activision Blizzard
Historia
Vuonna 2010 Activision Blizzard teki 10-vuotisen julkaisusopimuksen Bungie Studiosin kanssa. Vuoden 2010 loppuun mennessä Activision Blizzard oli maailman suurin videopelien kustantaja.
Lymynokikana
Lymynokikana (Fulica rufifrons) on eteläamerikkalainen rantakana. Se elää mantereen eteläosassa Etelä-Perussa ja Kaakkois-Brasiliassa, sekä Chilen rannikolta itään Etelä-Paraguayhin, Koillis-Argentiinaan ja Uruguayhin, josta etelään Tulimaan pohjoisosaan ja Falklandsaarille saakka. Rudolph Amandus Philippi & Christian Ludwig Landbeck kuvailivat lajin holotyypin Chilestä vuonna 1861.
Pakankylä
Historia
Vuodesta 1918 sen omisti insinööri, liikemies Ernst Felix von Freymann, jonka isä Otto oli Venäjän kansalainen ja siten itsekin Venäjän kansalaisena Ernst olisi vuonna 1944 joutunut luovutetuksi Neuvostoliittoon, joten perhe pakeni Saksaan 1945. Arkkitehti Jarl Eklund on suunnitellut päärakennuksen nykyisen ulkonäön. Muutostyöt tehtiin vuosina 1937–1938. Freymannin puoliso oli itävaltalaissyntyinen Tolkien-kääntäjä Ebba-Margareta von Freymann. Heidän poikansa Kaarlo ja tyttärensä Thelma vierailivat kartanossa vielä vuosina 2012-2015.
Agenda 21:n toteuttaminen Suomessa
Kymenlaakson maakunta
Kymenlaaksossa Kouvolassa Kouvolan pääkirjasto, Kouvolan Haanojan kirjasto, Kouvolan lehdokin kirjasto, Kuusankosken Kuusankosken kirjasto, Anjalankosken Inkeroisten kirjasto ja Myllykosken kirjasto sekä Elimäellä Elimäen kirjasto, Jaalan kirjasto sekä Jaalan Huhdasjärven lainausasema sekä Iiti kunnankirjasto osallistuvat Suomen Luonnonsuojeluliiton luonto- ja ympäristöviikkoon, joka järjestettiin 20. huhtikuuta - 26. huhtikuuta 2009
2008
Ympäristöviikon teemana oli ilmastomuutoksen hillitseminen ja iskulauseena ''Pro Tellus - Tekoja ilmaston puolesta."
Budapest Honvéd FC
Budapest Honvéd FC on vuonna 1909 perustettu unkarilainen urheiluseura, joka tunnetaan parhaiten jalkapallosta. Seuran kotikaupunki on Budapest. Alun perin seura oli nimeltään Kispest AC ja vuosina 1926-1944 Kispest FC. Vuonna 1949 siitä tuli Unkarin armeijan seura ja se sai nimekseen Budapest Honvéd SE. Unkarin jalkapallomaajoukkueen pelaajia värvättiin seuraan ja se voitti Unkarin liigan viidesti 1950-luvulla. Seurassa pelasi tuolloin useita suuria tähtiä kuten Ferenc Puskás, Sándor Kocsis, József Bozsik ja Zoltán Czibor. Seuran nimi vaihtui jälleen vuonna 1991, jolloin siitä tuli Kispest Honvéd FC, ja nykyinen nimi otettiin käyttöön 2003.
Historia
Seuran perusti Balint Varga 10. elokuuta 1908 nimellä Kispest Athletic Club. Perustajajäsenet eivät kuitenkaan heti päässeet yhteisymmärrykseen säännöistä ja virallisesti seura syntyi vasta vuotta myöhemmin, 3. elokuuta 1909. Perustamishetkellä Kispest oli vielä pieni kylä Budapestin ulkopuolella. Ensimmäisinä vuosikymmeninään pieni kyläseura ei saavuttanut juurikaan menestystä. Poikkeuksena oli vuonna 1926 voitettu Unkarin cup. 1930-luvulla seurassa pelasi jo muutamia maajoukkuettakin edustaneita pelaajia.
Nurmipiippo
Levinneisyys
Nurmipiippo kasvaa yleisenä koko Suomessa.
İstanbul Park
Intercity Istanbul Park eli İstanbul Park on moottorirata Tuzlassa Istanbulissa Turkissa.
Salaisuudet (kappale)
”Salaisuudet” on suomalaisen Tuulin kesäkuussa 2012 julkaistu esikoissingle hänen debyyttialbumiltaan Salaisuudet. Tuuli oli singlen julkaisun aikaan 13-vuotias.
Kurt Kuschela
Kuschela saavutti olympiakultaa kanoottikaksikon 1 000 metriltä yhdessä Peter Kretschmerin kanssa vuoden 2012 kesäolympialaisista Lontoosta. MM-kilpailuista hänellä on kultaa kanoottinelosen 1 000 metriltä vuodelta 2013 ja pronssia kaksikosta vuodelta 2011. EM-kilpailuista Kuschela on saavuttanut yhden hopeamitalin vuodelta 2012.
Gábor Benedek
Gábor Benedek (s. 23. maaliskuuta 1927 Tiszaföldvár) on nykyaikainen viisiottelija, joka edusti Unkaria kesäolympialaisissa vuosina 1952 Helsingissä ja 1956 Melbournessa. Helsingissä hän voitti joukkuekilpailussa kultaa ja sai yksilökilpailussa hopeaa. Melbournessa hän sijoittui yksilökilpailussa kuudenneksi ja joukkuekilpailussa neljänneksi.
46 asteen rengas
46 asteen rengas on leveämpi, himmeämpi, ja kauempana auringosta oleva haloilmiö kuin 22 asteen rengas. Yleensä 46 asteen renkaan näkyessä näkyy myös 22 asteen rengas.
Dornier Do X
Käyttöönotto
Dornier Do X:n valmistuttua se laskettiin vesille ensimmäiselle testilennolleen 12.heinäkuuta 1929. 21. lokakuuta kone kuljetti testinä 169 ihmistä, joista 150 oli matkustajia (pääasiallisesti konetta rakentaneita työläisiä ja heidän perheenjäseniään sekä harvoja lehtimiehiä) ja 10 miehistön jäsentä sekä 9 eräänlaista "salamatkustajaa". Lento rikkoi maailmanennätyksen kyydissä olleiden ihmisten määrällä. Ennätys pysyi Do X:llä 15 vuotta. Kone otti vauhtia 50 sekuntia ennen hidasta nousua ainoastaan 200 metrin korkeuteen. Koneen koosta johtuen, aina kun konetta kaarsi vasemmalle tai oikealle, matkustajia pyydettiin kasaantumaan joukkioksi aina vain toiselle puolelle jotta käännösten teko helpottuisi. Se lensi 40 minuuttia täyttä vauhtia (170 km/h) ennen laskeutumistaan Bodenjärveen. pienoiskuva|Do X Müggelsee-järvellä (Berliini, Saksa) toukokuussa 1932
Mii
Käyttö videopeleissä
Nykyään monet pelit tukevat Mii-hahmoja. Käyttötarkoitukset peleissä vaihtelevat paljolti. Esimerkiksi pelissä Mario Kart 8 Deluxe voi valita Miille ajoasun ja käyttää sitä kuskina, kun taas pelissä Super Smash Bros. Ultimate voi luoda oman taistelijan, jolla on Miin kasvot.
Matti Krusius
Krusiuksen vanhemmat olivat lääketieteen tohtori Franz-Eduard Krusius ja sairaanhoitaja Lea Mustakallio. Hän kirjoitti ylioppilaaksi vuonna 1961, valmistui diplomi-insinööriksi vuonna 1967 ja tekniikan tohtoriksi vuonna 1973. Hän on ollut Turun yliopiston fysiikan professori 1977–1983 ja Teknillisen korkeakoulun O. V. Lounasmaa -laboratorion vanhempi tutkija vuodesta 1982. Emeritusprofessori Krusiuksen tutkimusalaa ovat aineen ominaisuudet matalissa lämpötiloissa.
Miekkahäntätulilisko
Miekkahäntätulilisko (Cynops ensicauda) on salamanterien heimoon kuuluva sammakkoeläinlaji.
Lemmikkieläimenä
Tuliliskoja pidetään akvaterraariossa, eli akvaariossa jossa on sekä vettä että maa-aluetta. Tuliliskot elävät pääasiassa vedessä, mutta varsinkin nuoret yksilöt viettävät aikaa myös maalla. Tulilisko liikkuu päiväsaikaan ja tonkii usein pohjasoraa etsien syötävää. Sekä maalla että vedessä olisi hyvä tarjota jonkinlaisia piilopaikkoja. Akvaarioon olisi myös hyvä sumuttaa vettä, sillä ilmankosteus on tärkeää tuliliskojen iholle. Tuliliskot syövät pääasiassa toukkia ja hyönteisiä ja silloin tällöin niille voi antaa myös kalaa ja lihaa.
James Hong
James Hong (s. 22. helmikuuta 1929 Minneapolis, Minnesota) on yhdysvaltalainen näyttelijä.
Borneonkoira
Luonne ja käyttäytyminen
Rotu on erittäin eloisa ja aktiivinen, mikä tekee siitä oman perheensä keskuudessa leikkisän. Omistajiaan ja muita lähipiirinsä ihmisiä kohtaan se on uskollinen, mutta vieraisiin se suhtautuu erittäin epäluuloisesti, jopa lähes aggressiivisesti. Se leimautuu perheeseensä erittäin voimakkaasti, ja se sopii ainoastaan ihmiselle joilla on kokemusta erittäin alkukantaisista koirista tai petoeläimistä.
Gerard Gallant
Huhtikuussa 2017 Gallant nimitettiin Vegas Golden Knightsien ensimmäiseksi päävalmentajaksi. Tammikuussa 2020 Golden Knights erotti Gallantin päävalmentajan paikalta.
Brimstone
Brimstone on MBDA:n kehittämä panssarintorjuntaohjus, joka voidaan laukaista niin ilma-, maa- kuin pinta-aluksista kohti paikallaan olevia tai nopeasti liikkuvia maa- ja pinta-kohteita. Ohjus suunniteltiin alun perin täyttämään Kuninkaallisten ilmavoimien (RAF) vaatimukset pitkän kantaman panssarintorjuntaohjuksesta, joka voitaisiin laukaista lentokoneesta vihollisen ilmatorjunnan kantaman ulkopuolelta. Vaatimukset määriteltiin brittien Persianlahden sodassa saamien kokemusten perusteella. Marconi Electronic Systems valittiin aseen toimittajaksi vuonna 1996. Tämän jälkeen yritys sulautettiin British Aerospaceen, jonka ohjustuotanto päätyi fuusioiden kautta BAE Systemsin tytäryhtiö MBDA:lle. Brimstone on ollut RAF:n käytössä vuodesta 2005 alkaen.
Neftejuganskin piiri
thumb|270px|Neftejuganskin piirin sijainti Halti-Mansiassa
Sukhothai
Nykyisin turismi on tärkeä elinkeino. Kaupungin ympäristössä maanviljelys on huomattava tulonlähde, erityisesti riisin ja vihannesten viljely. Viime vuosina on kehitetty luonnonmukaista viljelyä.
Asenne
Lähteet
Attitude Terminologia tańca klasycznego
Burne Hogarth
Hogart julkaisi 1958 ensimmäisen anatomiaoppaansa Dynamic Anatomy. Seuraavina vuosikymmeninä hän laati useita muita piirrosoppaita, jotka keskittyivät eri osa-alueisiin kuten käsiin tai vaatteiden laskoksiin. Hän palasi 1970-luvulla vielä Tarzanin pariin ja piirsi muutamia sarjakuva-albumeita tämän seikkailuista.
Hogarth kuoli vuonna 1996 Pariisissa sydänkohtaukseen palattuaan Angoulêmen kansainvälisilta sarjakuvafestivaaleilta.
Piet Kee
thumb|Piet Kee Pieter William "Piet" Kee (30. elokuuta 1927 – 25. toukokuuta 2018 ) oli alankomaalainen urkuri ja säveltäjä. Hän opiskeli konservatoriossa Amsterdamissa ja nousi maineeseen varsinkin improvisaatiotaidoillaan; hän voitti Haarlemin kansainvälisen improvisointikilpailun perättäisinä vuosina 1953–1955.
August Tötterman
Klas August Reinhold Tötterman (18. huhtikuuta 1833 Pyhäjärvi Vpl – 1. maaliskuuta 1907 Helsinki) oli suomalainen teologi ja professori. Hän oli Helsingin yliopistossa aluksi eksegetiikan myöhemmin Vanhan testamentin eksegetiikan professorina 1879–1902.
Töttermanin vanhemmat olivat Joutsan kappalainen, varapastori Klas Kristian Albert Tötterman (1804–1847) ja Gustava Fredrika Stenroth (k. 1869). Hän pääsi ylioppilaaksi 1855 Porvoon kymnaasista ja valmistui Helsingin yliopistosta filosofian kandidaatiksi 1863 sekä opettajakandidaatiksi ja filosofian maisteriksi 1864. Tötterman valmistui Leipzigissa teologian lisensiaatiksi 1877.
Töttermanin veljiä olivat lähetyskoulun johtaja Karl Gustaf Tötterman (1836–1895) ja pääkonsuli, todellinen valtioneuvos Albert Theodor Tötterman (1838–1913).
Piikkiön ja Halikon kihlakuntien tuomiokunta
Kuninkaallisella kirjeellä 16. elokuuta 1693 määrättiin uusi jako:
Paljon onnea vaan (Tuulin kappale)
Kappaleeseen tehty, Hannu Aukian ohjaama, musiikkivideo julkaistiin elokuun 2012 lopulla. Tuuli on kertonut ”Paljon onnea vaan” -kappaleen olevan yksi hänen suosikkikappaleistaan hänen esikoisalbumillaan.
Christoffer Fagerli Rukke
Rukke seurustelee norjalaisen maastohiihtäjä Ingvild Flugstad Østbergin (s. 1990) kanssa. He tapasivat toisensa Olympiatoppenin järjestämällä leirillä Espanjan Fuerteventurassa toukokuussa 2011 ja muuttivat yhteiseen asuntoon Oslon Holmenkollenille kesällä 2012.
Petri Piispanen
Piispasen suurin saavutus on Suomen Cupin finaalipaikka kaudella 2006 KPV:n joukkueessa.
Pekka Tauriainen
Pekka Tuomas Tauriainen (18. marraskuuta 1951 Tyrnävä – 21. tammikuuta 2016 Turku) oli turkulainen päätoimittaja ja kustantaja.
Olavi Lahtinen
Koripallossa Lahtinen edusti Panttereita ja sen edeltäjää, HOK-Veikkoja. Hän voitti seurassa kahdeksan Suomen mestaruutta vuosina 1949–1956. Lahtinen pelasi myös maajoukkueessa 9 ottelua ja oli mukana Suomen joukkueessa Helsingin olympialaisissa.
Yhdistyneen kuningaskunnan parlamenttivaalit 2019
Yhdistyneen kuningaskunnan parlamenttivaalit 2019 pidettiin torstaina 12. joulukuuta 2019. Ennenaikaiset vaalit järjestettiin kaksi ja puoli vuotta edellisten vaalien jälkeen.
Mielipidetiedustelut
[[Tiedosto:Uk2022polling15average.png|thumb|vasen|750px|Mielipidetiedustelujen tulokset vaalikaudella 2017–2019. Viivat osoittavat mielipidetiedustelujen keskiarvoa.
Andrei Svetlakov
Andrei Pavlovitš Svetlakov (s. 6. huhtikuuta 1996 Moskova, Venäjä) on venäläinen jääkiekkoilija. Hän pelaa nykyään PHK TsSKA Moskovassa KHL-liigassa.
Denverin roomalaiskatolinen arkkihiippakunta
Denverin roomalaiskatolinen arkkihiippakunta on roomalaiskatolinen arkkihiippakunta Coloradossa Yhdysvalloissa. Se perustettiin 15. marraskuuta 1941 ja siihen kuuluvat Cheyennen, Colorado Springsin ja Pueblon hiippakunnat. Nykyinen arkkipiispa on Samuel J. Aquila, joka asetettiin virkaansa 18. heinäkuuta 2012.
Dynamic Systems Development Method
Loppukäyttäjän osallisuus
Loppukäyttäjien osallistuminen kehitystyöhön on DSDM:n tärkein periaate. Loppukäyttäjä osallistuu kehitystyöhön tasaisesti koko projektin ajan, jolloin hänelle hahmottuu oikea käsitys projektin sisällöstä. Käyttäjän osallistuminen on jatkuvaa. Kommunikaatiossa on tärkeintä jatkuvuus ja keskittyminen projektin tarpeisiin. Liiketoimintatietämyksen tulee siirtyä kehittäjille nopeasti ja suoraan mahdollisimman virheettömänä.
Palautuspisteet
Muutosten on oltava jäljitettävissä taaksepäin. Iteratiivinen ja ominaisuuksia lisäävä työtapa voi joskus johtaa ohjelmiston umpikujaan. Tällöin on voitava palata ohjelmiston aikaisempaan kehitysvaiheen palautuspisteeseen, josta voidaan valita toinen kehityslinja.
Priorisointi ja VTaToU-luokittelu
VTaToU-luokittelu:
"Kyllin hyvä" -ohjelmistotuote
Järjestelmän pääominaisuudet sovitaan liiketoiminnan määrittelyn aikana. DSDM keskittyy tuottamaan tarvittavan ohjelmiston silloin kun sitä tarvitaan. Lisäksi se varmistaa ylläpidettävyyden, joka on toteutettu itse ohjelmistoon sekä siihen liittyvään dokumentaatioon. DSDM poistaa aikaisemmin ketteriin menetelmiin liitetyn "quick and dirty" –mielikuvan (nopeasti ja rumasti).
Ohjelmiston ylläpidettävyystaso
DSDM-projektissa on määriteltävä ohjelmiston valmiusaste, jonka projekti toteuttaa. Korkein taso on se, että tuote on täysin ylläpidettävä ensimmäisestä toimituksesta alkaen. Keskitasolla tuotteen ylläpidettävyydessä on puutteita ensimmäisen toimituksen yhteydessä, mutta se täydennetään myöhemmin. Alimmalla tasolla tuote on tarkoitettu käytettäväksi väliaikaisena korjauksena ja se poistetaan tuotantokäytöstä heti, kun sen tarve on poistunut.
The Capability Maturity Model (CMM)
DSDM:n yhteydessä voidaan soveltaa sekä ISO 9000-3 -standardia että CMM:ää. DSDM:n käyttöönotto voi merkitä sitä, että yrityksen laadunvarmistusmenetelmät ja -tekniikat joudutaan vaihtamaan.
Projektinohjaus
DSDM-projektissa muutosten hyväksyminen on hallinnoitu kevyemmin perinteisissä projekteissa. Toiminnalliset ja ei-toiminnalliset vaatimukset luokitellaan ja sijoitetaan aikalaatikoihin, ”toivottava (contingency)" -aikalaatikkoon sijoitetaan vähemmän tärkeä vaatimus, jota ei välttämättä tulla toteutumaan, ja aikalaatikon arvioitu pituus tulisi tarkistaa projektiryhmällä.
Teknologinen tuki
DSDM-yhteenliittymä ei ota kantaa eri ohjelmistotyökalujen väliseen paremmuuteen DSDM-työkaluina, mutta se on kuvaillut "ketterän nirvanan". Se tukee koko DSDM-prosessia, ja sen työkalut ovat integroituja. Ohjelmistojen tärkeimmät ominaisuudet ovat automaattinen dokumentointi ja tiedon jakaminen.
DSDM sisältää runsaasti kokoonpanon hallintaa (versionhallinta). Järjestelmän tulisi pystyä käsittelemään useita muunnelmia ja versioita. Organisaatiolla tulisi olla hyvä kokoonpanon hallintaohjelma, ennen kuin se voi ottaa käyttöön DSDM:n.
Projektilla ei ollut teknistä yhteyshenkilöä
Hanke eteni aikalaatikko kerrallaan, ja ongelmia alkoi ilmetä. Kukaan ei vastannut ohjelmiston kokoonpanosta ja ohjelmistoarkkitehtuurista. Päivittäiset puolentunnin palaverit venyivät pitkiksi keskusteluiksi parhaista ratkaisuvaihtoehdoista. Aikataulun ylitykset olivat suuria.